མཚོ་འདིའི་བྱུང་བ་ལ་ད་དུང་ངག་རྒྱུན་ཐུང་ཐུང་ཞིག་ཡོད་དེ།མི་ལོ་གྲངས་མེད་ཀྱི་ཡར་སྔོན་ལ།ཟླ་བོ་རི་ན་ཁྱིམ་ཚང་གཅིག་ཡོད།དེ་ཚང་ལ་སྨེ་ནོ་དང་ཕུང་གྲང་ཟེར་བའི་ཕུ་ནུ་གཉིས་ཡོད།ཁོང་གཉིས་ཀ་ནི་དཔའ་ཞིང་མཛངས་པས་ལོ་ཆུང་ཡིན་དུས་ནས་དམངས་ལ་འཚེ་བའི་འདྲེ་སྲིན༼དེ༽ཟེར་བ་ཞིག་བཏུལ་བས་ཚང་མས་བརྩི་བཀུར་བླ་མེད་ཐོབ།ཉིན་ཞིག་སྤུན་གཉིས་ཀ་རྔོན་ལ་འགྲོ་དུས།དུང་པེ་དང་ན་ཆུང་ལྕམ་སྲིང་གཉིས་ལ་ཐུགབུ་མོ་དེ་གཉིས་གཟུགས་སྤྱད་མཛེས་བས་སྨེ་ནོ་ཕུ་ནུ་གཉིས་ཀྱིས་རི་གླུ་བླངས་ནས་རང་གི་དུངས་བ་བརྗོད།དུང་པེ་དང་ན་ཆུང་ལྕམ་སྲིང་གཉིས་ནི་ལྷ་ཡུལ་ཁམས་ཀྱི་ལྷ་མོ་གཉིས་ཡིན་ཞིང་།ལྐོག་ཏུ་མི་ཡུལ་ལ་བབས་ནས་ཟླ་བོ་རི་ལ་རྩེ་རུ་ཡོང་།མ་བསམ་ས་ནས་ཁོང་ཕུ་ནུ་གཉིས་ལ་འཕྲད་པ་མ་ཟད།དཔའ་ཞིང་རྟུལ་ལ་ཕོ་སྒོ་ཡོད་པའི་སྤུན་དེ་གཉིས་ལ་ཡིད་སེམས་ཆགས།དེ་བས་ལྕམ་སྲིང་དེ་གཉིས་ཀས་ཀྱང་ཁོ་གཉིས་དང་ཚེ་གཅིག་རྐྱ་ཡ་བྱེད་པའི་དམ་བཅས་ཤིང་།འཇིག་རྟེན་མི་ཡུལ་འདུག་འགྲོ་བར་ཐག་བཅད།ཟླ་བོ་རི་ནས་ཉི་ཟླ་ཞེས་པའི་མཚོ་ཆུང་གཉིས་ནི་དཔང་བོར་བཞག་པ་ཡིན།གནས་ཚུལ་འདི་ལྷ་ཡུལ་ནས་ཤེས་རྗེས་ལྷ་རྣམས་ཐུགས་ཤིན་ཏུ་ཁྲོས་ནས།ཕུང་གྲང་དང་སྨེ་ནོ་གཉིས་རི་བོའི་གཟུགས་སུ་བྱས་ལ།དུང་པེ་དང་ན་ཆུང་ལྕམ་སྲིང་གཉིས་མཚོ་ཡི་རྣམ་པར་བྱས་རུང་།ཁོ་ཚོ་ཕན་ཚུན་ལ་དགའ་ཞིང་དུང་བས་གཏན་ཏུ་གཅིག་སེམས་གཅིག་ལ་ཐོགས་ནས་བསྡད་ཡོད།ཕུང་གྲང་རི་བོའི་གཟུགས་ལ་བསྒྱུར་རྗེས།རང་ཉིད་དང་ན་ཆུང་གི་བརྩེ་དུང་ནི་ལྷད་མེད་རྣམ་དག་ཡིན་པས་རང་གི་ལས་དབང་བསྒྱུར་ཆེད་ཡར་དཀོན་མཆོག་ལ་ཞུ་བ་ཡང་ཡང་བྱས།དེ་བས་སངས་རྒྱས་ཀྱི་སྒྲོལ་མ་སྨན་རི་གནས་འདིའི་གནས་བདག་བྱེད་པའི་ལུང་བསྟན།རིམ་བཞིན་ལྷ་ཚོགས་ཀྱིས་ཕུང་གྲང་རི་བོའི་ཡུལ་ཧ་ཅང་མཛེས་པ་ཤེས།ཕུང་གྲང་རི་བོའི་དཀྱིལ་ན་མཚེའུ་ཞིག་ཡོད་ཅིང་།དེ་ནི་ཕུང་གྲང་རི་བོས་རང་གི་སྙིང་སྡུག་ལ་སྲུང་སྐྱོབ་བྱེད་ཆེད།ཁོ་མོ་རང་གི་སེམས་ལ་བཅུག་ཅིང་།རི་འདབས་ཀྱི་མཚོ་དེ་ནི་ན་ཆུང་གི་གྱོན་པའི་སྣེ་མོ་ཞིག་ལས་གྲུབ་པ་ཡིན།ཕུང་གྲང་གིས་རང་གི་སེམས་སུ་སྦས་པའི་ན་ཆུང་མཚོ་མོར་གྱུར་རྗེས།ནམ་རྒྱུན་མཚོ་མོ་དེ་ལས་ཉི་མ་དང་ཟླ་བ་མཐོང་ཐུབ་པས་ཡུལ་ཧ་ཅང་མཛེས་ཤིང་ལྟ་ན་སྡུག་པར་བརྟེན།ལྷ་ཚོགས་ཀྱང་གནས་འདིར་ཡོང་ནས་བྱ་བ་སོགས་ལ་གྲོས་བྱས།རིམ་བཞིན་གནས་འདི་ནི་ལྷ་ཚོགས་ཀྱི་གྲོས་བྱེད་ས་ཞིག་ལ་ཆགས་ཤིང་།སྐབས་སྐབས་སུ་སངས་རྒྱས་ཀྱང་གནས་འདིར་བྱོན་པ་རེད།༼གཟབ་ཀྱིས་བལྟས་ན།ཕུང་གྲང་རི་བོ་ནས་སངས་རྒྱས་ཀྱི་སྐུ་བརྙན་གཙོའི་ལྷ་ཆེན་བརྒྱད་ཀྱི་རྡོའི་སྐུ་བརྙན་ཀྱང་མཐོང་ཐུབ་བོ།།༽